BASES SUBVENCIÓNS ENTIDADES SEN FINS DE LUCRO 2016
ADMINISTRACIÓN LOCAL — Municipal — Cambados (Subvencións, 01/07/2016)

A Xunta de Goberno Local, en sesión celebrada o 15.06.2016, acordou aprobar as Bases que rexerán a convocatoria pública de subvencións municipais a ENTIDADES SEN FINS DE LUCRO para o ano 2016, faise público o seu texto íntegro que é do seguinte tenor literal: 1. Estas bases teñen por obxecto establece-los criterios e o procedemento para concede-las subvencións municipais, de acordo cos principios de publicidade, libre concorrencia e igualdade para a realización de actividades que complementen ou suplan ás atribuídas á competencia municipal, ou que, en xeral contribúan ó fomento dos intereses xerais ou sectoriais dos veciños do municipio de Cambados.2. As presentes bases apróbanse de acordo co disposto na Ordenanza Xeral de Subvencións do Concello de Cambados (BOPPO nº 217 de 10 de novembro de 2004) e a normativa aplicable, especialmente a prevista na Lei 38/2003 de 17 de novembro Xeral de Subvencións, no Real Decreto 887/2006 de 21 de xullo polo que se aproba o Regulamento da Lei Xeral de Subvencións, na Lei 9/2007 de subvencións de Galicia e no Decreto 11/2009, do 8 de xaneiro polo que se aproba o Regulamento da Lei de subvencións de Galicia. A finalidade desta convocatoria é promover, fomentar e apoiar as asociacións, entidades e clubs deportivos na realización de actividades culturais, deportivas, asociativas, sociais, asistencias e educativas durante o ano 2016. As subvencións obxecto desta convocatoria divídense nos seguintes grupos, segundo as finalidades concretas a financiar: a) Campionatos e eventos deportivos nos que participen ou desenvolvan os clubs ou asociacións que teñan este carácter ou entre os seus obxectivos, considerándose subvencionables os gastos de seguros, arbitraxes, transportes, premios, vestiario, equipamento. e en xeral os gastos que respondan a natureza da actividade subvencionada. b) Fomento da actividade física e deportiva. Especificamente quedan excluídos, isto é, non se consideran gatos subvencionables, os derivados de comidas por xuntanzas (agás nos supostos de transferencias para festas populares), e en xeral, gastos que non estean directamente vinculados á actividade obxecto de subvención, ou que dificilmente poidan relacionarse coa mesma. Neste sentido terase especialmente en conta os conceptos especificados nas facturas que se entregarán como xustificantes dos gastos. O período que se terá en conta para a realización das actividades será o exercicio económico do 2016, agás as relativas ás entidades deportivas que será por tempada e a cuxo efecto poderá xustificarse a subvención con facturas que abranguen o período do 16 de novembro do 2015 ó 15 de novembro do 2016. As contías previstas no Orzamento Municipal 2016 para esta convocatoria de subvencións e que representan o máximo de obrigas que se poden adquirir, son as consignadas nas seguintes aplicacións orzamentarias: 231.489.00 Transf. a entidades benéfico-asistenciais 40.000,00 € 326.489.00 Transf. para actividades complementarias de educación 5.100,00 € 334.489.00 Transf. a entidades culturais 5.700,00 € 337.489.00 Transf. ocio e tempo libre 6.200,00 € 338.489.00 Transf. festas populares 3.000,00 € 341.489.00 Transf. a entidades deportivas 70.000,00 € A determinación da contía individualizada de cada subvención resultará da puntuación obtida tras a aplicación dos criterios establecidos na base sexta e do número de solicitudes. En ningún caso poderá ser de tal contía que, illadamente ou en concorrencia con outras subvencións, axudas, ingresos ou recursos, supere o custo da actividade subvencionada. Para ese efecto os solicitantes deberán declarar todas as axudas solicitadas ou concedidas para o mesmo obxecto, no momento da solicitude ou en calquera outro da vixencia do expediente en que se produza. Poderán solicitar estas subvencións as persoas xurídicas, asociacións, agrupacións veciñais ou comités organizadores que cumpran os seguintes requisitos: As solicitudes de subvención presentaranse no Rexistro Xeral do Concello, segundo o formulario que se adxunta como Anexo I das presentes bases, debendo presentar a seguinte documentación: a) Descrición o máis detallada posible da actividade/s a desenvolver, e dos gastos e ingresos previstos para a súa realización (pódese cubrir o propio Anexo I.1 ou aportar memoria independente). No caso das subvencións a entidades deportivas deberá cubrirse asemade o Anexo I.2. b) Certificación expedida pola Secretaría Xeral do Concello na que se acredite a súa inscrición no Rexistro Municipal de Asociacións de interese veciñal (de non ser posible por estar rexistradas a nivel estatal ou autonómico, deberán acreditar que desenrolan as súas actividades dentro do termo municipal). c) Acreditación do representante da Asociación (Anexo II.1) e fotocopia do DNI do Presidente da Entidade, ou do que teña conferida a delegación debidamente acreditada. d) Fotocopia do CIF da Asociación. e) Declaración xurada de encontrarse ó corrente nas obrigas tributarias coa Axencia Estatal da Administración Tributaria e coa Tesourería Territorial da Seguridade Social, coas obrigas tributarias do Concello de Cambados e de non encontrarse incurso en ningunha das circunstancias de prohibición para a obtención da condición de beneficiario da axuda ou subvención, previstas no artigo 13 da Lei Xeral de Subvencións (Anexo II.2). f) Acreditación da titularidade da conta bancaria onde se deberá transferir o importe da subvención que puidera concederse (con código IBAN). As presentes bases publicaranse no Boletín Oficial da Provincia de Pontevedra (BOPPO) e con posterioridade remitiráselle a convocatoria á Base de Datos Nacional de Subvencións (BDNS), que será a que lle dea traslado ao BOPPO do seu extracto. As entidades interesadas poderán solicita-las subvencións no prazo de trinta días naturais, contados a partir do día seguinte da publicación do extracto da convocatoria na forma e termos previstos na Lei 38/2003, de 17 de novembro, Xeral de Subvencións, en relación coa Base de Datos Nacional de Subvencións. O procedemento a seguir será o regulado no Capítulo II do Título I da Lei 38/2003 Xeral de Subvencións, coas seguintes especialidades: Unha vez rematado o prazo previsto na cláusula quinta, as solicitudes de subvencións se distribuirán entre os responsables do departamento máis afín por razón dos fines a satisfacer coa subvención (culturais, sociais, deportivos, etc.) os cales deberán comprobar que os solicitantes presentan correctamente tódolos documentos esixidos e cumpren as condicións impostas para poder adquirir a condición de beneficiario. As solicitudes que incumpran os requisitos documentais sinalados no apartado cuarto destas bases, non se admitirán a trámite, sen prexuízo da aplicación do artigo 71 da Lei 30/1992 de Réxime Xurídico das Administracións Públicas e de Procedemento Administrativo Común, para a subsanación e mellora da solicitude: “Si a solicitude non reúne os requisitos que sinala o artigo anterior, requirirase ó interesado para que, nun prazo de dez días subsane a falta ou acompañe os documentos preceptivos, con indicación de que, se non o fixera así, se lle terá desistido da súa petición, previa resolución.” Sobre estes extremos, e a maior brevidade posible, emitirán un informe no que conste unha proposta de resolución motivando os criterios de reparto. Tratándose de subvencións para entidades culturais, para ocio e tempo libre, e para festas populares, os criterios de valoración para a súa concesión e para a fixación da súa contía serán: 1.—Interese que teña o proxecto presentado para o desenvolvemento do Concello (ata 10 puntos). 2.—Transcendencia e repercusión fora do ámbito municipal (ata 5 puntos). 3.—Número de cidadáns beneficiados (ata 10 puntos). 4.—A diversificación na programación de actividades (ata 10 puntos). 5.—Carácter periódico ou permanente das actividades (ata 5 puntos) 6.—Imposibilidade de realizar a actividade de non ser beneficiado pola subvención (ata 5 puntos). No caso de subvencións a entidades deportivas, os criterios de reparto serán: 1.—Nivel de actividade-competición (federada ou non federada e categoría na que participa) (ata 10 puntos). 2.—Número de licenzas federativas e de equipos federados (ata 10 puntos). 3.—Número de inscritos nas escolas deportivas (categorías de pre-benxamín ata junior-xuvenil) (ata 10 puntos). 4.—Ámbito xeográfico onde se desenrola a actividade (distancia de desprazamentos) (ata 10 puntos). 5.—Implicación financeira da entidade e número de socios (ata 5 puntos). 6.—Promoción deportiva (aquelas entidades que organicen actividades ou competicións deportivas para promocionar o seu deporte) (ata 5 puntos). 7.—Currículum deportivo da última temporada de cada asociación ou clube (ata cinco puntos). Para as subvencións a entidades benéfico-asistenciais, fíxanse os seguintes criterios de reparto: 1.—Que teñan como fin medidas para encamiñar e corrixir situacións de desigualdade (ata 10 puntos). 2.—Que teñan como obxecto potenciar a participación das persoas que sufran algunha marxinación en tódolos ámbitos da sociedade (ata 10 puntos). 3.—Que as actividades programadas estean encamiñadas á integración socio-laboral dos colectivos que representen (ata 10 puntos). 4.—Número de beneficiarios (ata 5 puntos). 5.—A continuidade, estabilidade e solvencia demostrada pola entidade solicitante (ata 5 puntos). 6.—Imposibilidade de realizar a actividade de non ser beneficiado pola subvención (ata 5 puntos). O expediente e a proposta de resolución someterase a coñecemento da Comisión informativa correspondente, que emitirá o ditame que considere procedente. Á vista da proposta de resolución e do ditame da Comisión informativa correspondente, a Xunta de Goberno Local acordará o reparto definitivo das subvencións, mediante acordo motivado, atendendo ós criterios anteriormente sinalados. A contía da subvención outorgada a cada asociación ou agrupación de cada área subvencionable, cando as condicións obxectivas das mesmas sexan similares (nº asociados, área territorial, etc.) deberá ser igual dentro do límite máximo determinado pola dispoñibilidade orzamentaria, debendo ser motivadas as posibles desigualdades. O outorgamento das subvencións terá carácter voluntario e a Xunta de Goberno Local poderá revocalas ou reducilas en calquera momento. En ningún caso poderán ser invocadas como precedente. O acordo de resolución das subvencións será notificado ás entidades solicitantes. Así mesmo será publicado no taboleiro de anuncios e no portal de transparencia do Concello. Do mesmo daráselle traslado á Base de Datos Nacional de Subvencións. O acto de resolución da subvención esgota a vía administrativa. De acordo co que dispoñen os artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, contra a resolución poderase interpor un recurso potestativo de reposición, no prazo dun mes contado desde o día seguinte ao da recepción da notificación, ou directamente un recurso contencioso-administrativo, no prazo de dous meses, contados dende o día seguinte ao da recepción da notificación, nos termos recollidos na lexislación vixente. Serán obrigas das entidades beneficiadas: a) Realiza-las actividades obxecto de subvención. Calquera cambio deberá ser comunicado previamente por escrito para poder ser admitido. b) Someterse ás actuacións de comprobación por parte do concello e as de control financeiro que corresponde á Intervención municipal, así como facilita-la información que o Consello de Contas de Galicia lles requira. c) Sinalar en todo tipo de publicidade que a actividade subvencionada conta co financiamento do Concello de Cambados, indicando “subvenciona Concello de Cambados”. d) Comunicar ó Concello a obtención doutras subvencións que financien as actividades subvencionadas. Esta comunicación deberá efectuarse tan pronto como se coñeza dita concesión. A subvención que conceda o Concello de Cambados poderá financiar o 100% do custo da actividade subvencionada. Deste xeito, para poder percibir a subvención, a entidade deberá xustificar como mínimo o importe concedido. No caso de que se xustifique un gasto inferior á cantidade concedida, aboarase a parte proporcional da subvención. Ata o día 15 de novembro (inclusive), as Asociacións beneficiarias deberán presentar no Rexistro Xeral do Concello, a xustificación da conta polo importe da subvención concedida, segundo os formularios previstos, debendo acompañar a seguinte documentación: De non presentala xustificación dentro do prazo establecido nestas bases entenderase que desiste da súa petición. No caso de que a xustificación presentada se estime insuficiente, o Concello requirirá a asociación no prazo de 10 días naturais, para que subsane os defectos apreciados. Si transcorrido dito prazo, non se producira a subsanación requirida, tal feito ocasionará a revogación da subvención e, en consecuencia o impago da mesma. Unha vez xustificada correctamente a subvención, a cantidade concedida ingresarase na conta corrente indicada polo titular da Asociación ou Entidade subvencionada. Os beneficiarios das subvencións quedarán sometidos ás responsabilidades e réxime sancionador establecido na Lei Xeral de Subvencións 38/2003, no seu Regulamento 887/2006, na Lei Xeral Presupostaria 47/2003, e demais normas concordantes, isto é, na Lei Orgánica 2/1982, de 12 de maio, do Tribunal de Contas e Lei Ordinaria do Consello de Contas de Galicia. Cambados, 15 de xuño de 2016.—A Alcaldesa, Fátima Abal Roma.